Ha-t-an ass-a gar yidurar d yizuɣar, gar tudert d tmettant ɣas aḍar iteddu, ul ineddu, ur yeẓra melmi ara sen-tbedd tikli, ad yegzem umrar wuɣur tcudd tudert yellan. Netta iɛemmed; ɣas akka ɣer berra amzun tduz tasa, sya ɣer da tezga tessebraq-d, tettergigi-d, teqqar-as-d: A kečč iyi-ixedmen akka ! Amek armi iyi-tegred deg tegnit am ta, nekk yessaramen lehhu tura bḍiɣ d wayen urweɣ, i ttquddureɣ rennuɣ, cedhaɣ taḍsa d umeslay ? >